Kui praeguste esmaste andmete põhjal võib öelda, et SKP kasvutempo on peamiste sektorite lõikes märgatavalt alanenud, siis kogu aasta kokkuvõttes on peamiseks küsimuseks seniste arengute jätkumine ja võimalik kestus. Kui enamus tänaseid prognoosijaid on aasta lõpu suhtes optimistlikud ja näevad olukorra paranemist, siis meie jaoks on tänase info põhjal sellist optimismi keeruline jagada. Peamiseks päästjaks  pakutav eksport ei tee meie hinnangul siiski aasta jooksul veel märgatavat kasvuhüpet, selleks on nii Eesti enda kui ka väliskeskkonna poolsed tegurid jätkuvalt pigem ebasoodsad.